section_heading: Ratni put
paragraph_text: Odluka i plan PK KPH bio je da partizanski odredi krenu s područja okupljanja i otpremanja u nedjelju navečer 10. kolovoza 1941. Uvjeti su bili vrlo nepovoljni, teško je bilo očuvati tajnost, svi su kasnili s dolaskom i otpremanjem u "rajone okupljanja". Kod Kaštelansko-trogirskog odreda bilo je kolebanja, i uz vremensku stisku odlučeno je da pomaknuti polazak za dan poslije, oko 21 sat. Čekalo se je trogirske dobrovoljce, koji su oklijevali. Odlukom Pokrajinskog komiteta KPH za Dalmaciju formiran je 13. kolovoza Trogirsko-kaštelanski partizanski odred. Činilo ga je ukupno 58 boraca u dvama vodovima. Formiran je u Kambelovačkom gaju (u Kaštelima). Pričekavši na Trogirane još sve do kasno u noć 13. kolovoza, Kaštelanski je odred od četrdeset dobrovoljaca iz Kaštela i nekoliko Solinjana u noći 13. na 14. kolovoza zaputio se je iz Kambelovačkog gaja, predvođen zapovjednikom Antom Rojem te su prešli Kozjak. 16. kolovoza zapovjednik je uspio uspostaviti vezu s odgovornima u Splitu. Novi nalog je bio da se privremeno odgađa odlazak u partizane i da to mora objasniti suborcima. Oružje i streljivo morali su skloniti. Također je PK KPH za Dalmaciju rasformirao Odred.